জন হ্যারিসন
জন হ্যারিসন (৩ এপ্রিল [পুরোনো শৈলীতে ২৪ মার্চ] ১৬৯৩ —২৪ মার্চ ১৭৭৬) ছিলেন একজন ইংরেজ কাঠমিস্ত্রি এবং ঘড়ি প্রস্তুতকারক যিনি সামুদ্রিক ক্রোনোমিটার উদ্ভাবন করেছিলেন, যা সমুদ্রে থাকাকালীন দ্রাঘিমাংশ নির্ণয়ের সমস্যা সমাধানের জন্য একটি দীর্ঘ আকাঙ্খিত যন্ত্র। হ্যারিসনের সমাধান ন্যাভিগেশনে বৈপ্লবিক পরিবর্তন আনে এবং দীর্ঘ দূরত্বের সমুদ্র ভ্রমণের নিরাপত্তাকে ব্যাপকভাবে বৃদ্ধি করেছে। ১৭০৭ সালের সিলি নৌ বিপর্যয়ের পরে তিনি যে সমস্যাটি সমাধান করেছিলেন তা এত গুরুত্বপূর্ণ বলে বিবেচিত হয়েছিল যে ব্রিটিশ পার্লামেন্ট £২০,০০০ (২০২৩ সালে £৩০.৯ লক্ষ এর সমতুল্য) আর্থিক পুরস্কার প্রদান করেছিল।) ১৭১৪ দ্রাঘিমাংশ আইনের অধীনে, যদিও রাজনৈতিক বৈরিতার কারণে হ্যারিসন কখনই এই পুরস্কারগুলি সম্পূর্ণরূপে গ্রহণ করতে সক্ষম হননি। হ্যারিসন ১৭৩০ সালে তার প্রথম নকশা উপস্থাপন করেন, এবং ডিজাইন উন্নয়নের উপর বহু বছর ধরে কাজ করেন, সময় গণনার প্রযুক্তিতে বেশ কিছু অগ্রগতি অর্জন করেন, অবশেষে তা সমুদ্র ঘড়ি নামে পরিচিতি পায়। হ্যারিসন তার নকশা তৈরি এবং পরীক্ষা করার জন্য দ্রাঘিমাংশ বোর্ডের সহায়তা পেয়েছিলেন। জীবনের শেষ দিকে, তিনি সংসদ থেকে স্বীকৃতি ও পুরস্কার পান। হ্যারিসন বিবিসি এর ২০০২ সালের ব্রিটেনের সেরা ১০০ জনমত জরিপে ৩৯ তম স্থানে ছিলেন।